3io C. PLINII H1ST. NAT. LIB. XII. 



Spina Indica. 



X. 5. Ibi et spina similis , sed deprehensa vel lucer- 

 nis, igni protinus transiliente. Nunc eas exponam, quas 

 mirata est Alexandri Magni victoria , orbe eo patefacto. 



Ficus Indica. . 



XL Ficus ibi exiiia poma habet. Ipsa se semper se- 

 rens , vastis diffunditur ramis : quorum imi adeo in 

 terram curvantur , ut annuo spatio infigantur , novam- 

 que sibi propaginem faciant circa parentem in orbem, 

 quodam opre topiario. Intra sepem eam aestivant pas- 

 tores, opacam pariter et munitam vallo arboris, dcora 

 specie subter intuenti, proculve, fornicato ambitu. Su- 

 periores ejusdem rami in excelsum emicant , silvosa 

 multitudine, vasto matris corpore, ut lx passus pleri- 

 que orbe colligant, umbra vero bina stadia operiant. 

 Foliorum latitudo peltae effigiem Amazonicae habet : hac 

 causa fructum integens , crescere prohibet. Rarusque 

 est , nec fabae magnitudinem excedens : sed per folia 

 solibus coctus prdulci sapore , dignus miraculo arbo- 

 ris : gignitur circa Acesinen maxime amnem. 



